วิกตอร์ กรีญาร์

ฟร็องซัว โอกุสต์ วิกตอร์ กรีญาร์ (; 6 พฤษภาคม ค.ศ. 1871 – 13 ธันวาคม ค.ศ. 1935) เป็นนักเคมีชาวฝรั่งเศส เกิดที่เมืองแชร์บูร์ กรีญาร์เข้าเรียนด้านคณิตศาสตร์ที่มหาวิทยาลัยลียงก่อนจะเปลี่ยนไปเรียนเคมี ต่อมาในปี ค.ศ. 1900 เขาค้นพบปฏิกิริยากรีญาร์ (Grignard reaction) ซึ่งเป็นการเติมตัวทำปฏิกิริยากรีญาร์ลงในหมู่คาร์บอนิลของอัลดีไฮด์หรือคีโตน ปฏิกิริยานี้ทำให้สามารถเตรียมสารประกอบอินทรีย์ได้โดยใช้สารตั้งต้นเพียงเล็กน้อย ในปี ค.ศ. 1910 กรีญาร์ดำรงตำแหน่งศาสตราจารย์ที่มหาวิทยาลัยน็องซี และได้รับรางวัลโนเบลสาขาเคมีร่วมกับปอล ซาบัตเย (Paul Sabatier) ในอีกสองปีต่อมา ช่วงสงครามโลกครั้งที่หนึ่ง เขาศึกษาการสงครามเคมีและมีส่วนในการพัฒนาแก๊สฟอสจีนและแก๊สมัสตาร์ด

กรีญาร์เสียชีวิตที่เมืองลียงในปี ค.ศ. 1935

อ้างอิง

แหล่งข้อมูลอื่น 
 
 Victor Grignard - Biographical - Nobelprize.org

นักเคมีชาวฝรั่งเศส
บุคคลจากจังหวัดม็องช์
ผู้ได้รับรางวัลโนเบลสาขาเคมี
ชาวฝรั่งเศสผู้ได้รับรางวัลโนเบล
สงครามเคมี
ศิษย์เก่าจากมหาวิทยาลัยลียง
บุคคลจากมหาวิทยาลัยน็องซี